MLDataScientist/Wikipedia-uzbek-2024-05-01 huggingface dataset:
Ijtimoiy tarmoq (film)

Ijtimoiy tarmoq () 2010-yilda ekranlarga chiqarilgan biografik filmdir. Film Facebook ijtimoiy tarmogʻining yaratilishi haqida hikoya qiladi. Filmda Facebook asoschisi Mark Zuckerberg rolini Jesse Eisenberg jonlantiradi.

Mazmuni 
2003-yil 28-oktabr. Harvard universiteti ikkinchi kurs talabasi, 19 yoshli Mark Zuckerbergni qiz oʻrtogʻi Erica Albright tashlab ketadi. Bu hodisadan soʻng, Zuckerberg yotoqxonasiga qaytib, oʻzining LiveJournal blogida Albright haqida haqoratomuz post yozadi. Soʻngra, „Facemash“ nomli vebsayt yaratadi hamda kollej maʼlumotlar bazasidagi qiz talabalar suratlarini koʻchirib olib, ularni shu saytga joylashtiradi. Saytga tashrif buyuruvchilar unga joylangan suratlarni maftunkorligiga koʻra baho berishlari mumkin boʻladi. Ushbu sayt ortidan kollej serveri ishlamay qolganidan soʻng, Markga kollej maʼmuriyati tomonidan olti oylik sinov muddati beriladi. Facemash qisqa muddat ichida ommalashib, egizaklar — Cameron va Tyler Winklevoss hamda ularning biznes hamkori Divya Narendra eʼtiboriga tushadi. Uchlik Markga „Harvard Connection“ nomli ijtimoiy tarmoq yaratishda birga ishlashni taklif etadi. Zuckerberg doʻsti Eduardo Saveringa Ivy Ligasi talabalari foydalanishi mumkin boʻlgan The Facebook nomli ijtimoiy tarmoq gʻoyasini aytadi. Saverin esa loyihaga $1 000 miqdorda moliyaviy yordam beradi va buning ortidan Zuckerberg vebsaytni yaratadi. Sayt qisqa vaqt ichida ommalashib ketadi. „The Facebook“ haqida xabar topgan egizak Winklevosslar va Narendra Zukerbergni „Harvard Connection“ vebsaytini yaratishda yordam berishini aytib, sayt gʻoyasini oʻgʻrilaganlikda ayblaydi. Ular Harvard prezidenti Larry Summersga arz qilishadi, biroq Summers na „The Facebook“ga, na Zuckerbergga biror chora koʻradi.

Rollarda

Manbalar

Havolalar 
  
 
 

Facebook
2010-yil filmlari
Ingliz tilidagi filmlar
AQSh filmlari
AQSh dramatik filmlari
Mamarizo Nurmurodov

Mamarizo Nurmurodov (Mamarizo Nurmurodov) — 2017-yil 7-iyundan Oʻzbekiston Respublikasi Markaziy banki Raisi — Boshqaruv Raisi.

Biografiyasi 
1960-yilda Samarqand viloyati Urgut tumanida tugʻilgan.

1977-yilda Toshkent xalq xoʻjaligi institutiga kirgan.

1982-yilda Leningrad iqtisodiyot-moliya institutini bitirgan.

1982-1985 — Toshkent xalq xoʻjaligi instituti oʻqituvchisi.

1985-1988 — Moskva moliya instituti aspiranti.

1989-1993 — Toshkent xalq xoʻjaligi instituti dotsenti.

1993-1996 — Oʻzbekiston Respublikasi Markaziy banki ilmiy tadqiqotlar markazi direktori.

1996-2000 — Oʻzbekiston Respublikasi Markaziy banki raisining birinchi oʻrinbosari.

2000-2004 — Oʻzbekiston Respublikasi Moliya vaziri.

2004-2006 — Samarqand viloyati hokimi.

2006-2017 — Oʻzbekiston Respublikasi Markaziy banki raisining maslahatchisi.

2017-yildan — Oʻzbekiston Respublikasi Markaziy banki raisi.

Manbalar
Yangi sheʼrlar

„Yangi sheʼrlar“ — oʻzbek shoiri Erkin Vohidov qalamiga mansub sheʼriy toʻplam. 2014-yil Toshkent shahrida „Sharq“ nashriyot-matbaa aksiyadorlik kompaniyasi bosh tahririyatida chop etilgan. Toʻplamga muallif umrining soʻnggi yillarida yozgan sheʼrlar kiritilgan. Bundan tashqari, toʻplamdan „turli davrda, turli holatda, turli munosabat bilan yon daftarga yozilgan satrlar“ ham oʻrin olgan.

Asarni nashrga tayyorlashda quyidagi shaxslar ishtirok etgan: N. Joʻrayev – muharrir, T. Qanoatov – badiiy muharrir, B. Karimov – texnik muharrir, H. Sharipova – sahifalovchi, R. Nafasov – musahhih. Kitob adadi – 3 000 nusxa.

Erkin Vohidov sheʼriy toʻplamlari
Shang Yang

Xitoy faylasufi Shan Yan(miloddan avvalgi 390-338) kambaxallashgan aslzoda oiladan boʻlib, xaqiqiy ismi Gunsun Yan edi. SHan Yan Veysaltanati hukmdori Ven-xo uning birinichi vaziri faylasuf Li Kuy(miloddan avvalgi 424-386) ning qoʻlida taxsil olgan. Keyinchalik u saroyda maslaxatchi va isloxotchi vazifalarida xizmat qilgan. Shan Yan legistlar maktabining vakillaridan edi. Uning „Shan viloyati hukmdorining kitobi“ nomli asari bizgacha maʼlum. Sin hukmdori Syao Gun(miloddan avvalgi 361-388) Shan Yan taʼlimoti bilan qiziqib, unga davlat isloxotlarini oʻtkazishni ishonib topshiradi. Bu voqea qadimiy Xitoyda yangi falsafiy taʼlimotning ilk bor xayotga tatbiq etilishi sifatida tarix sahifalariga bitildi va bu ish katta muvaffaqiyatlar bilan amalga oshirildi. Shan Yan oʻta yuksak farosat soxibi edi. U oʻz isloxotlari baʼzi guruhlar tomonidan qarshilikka uchrashini avvaldan koʻra bildi. Shu bois barcha shubxa va gumonlarning oldini olish, jamoatchilikka davlat qonunlarining kuchigat ishonch tuygʻularini uygʻotish uchun avvaldan maxsus
farmon chiqardi. Bu gʻaroyib farmonda kimda-kim katta gʻoʻlani yelkasiga ortib, mamlakat poytaxtining shimoliy darvozasidan janubiy darvozasiga qadar olib borsa, oʻsha odamni 10 tilla tanga bilan mukofotlash vaʼda qilingandi. Oʻsha vaqtlarda 10 tilla tanga juda katta boylik sanalardi. Shu tufayli farmonni eshitgan fuqorolar ishonishni ham, ishonmasliklarini ham bilmay qoldilar. Xech kim bu ishni bajarishga jur’at etmadi. Shunda poytaxtning markaziy maydonida mukofot 50 tilla tanga qilib belgilangani haqida farmoyish oʻqib eshittirildi. Bir fuqaro bu ishni amalga oshirishga rozilik bildirib, gʻoʻlani xammaning koʻz oʻngida yelkasiga orti-da, shaharning bir burjida ikkinchi burjiga olib bordi. Xukumat vakillari xaloyiq guvoxligida 50 tilla tangani sanab, egasiga topshirdi. Bu tadbir odamlarni davlat qonunlariga ishontirish maqsadida atayin oʻylab topilgandi. Buyuk xitoy faylasufi Shan Yan miloddan avvalgi 338-yilda vafot etgan

Manbalar 
 Xitoy tarixi
 Xitoy milliy ensiklopediyasi

Havolalar 

Xitoy faylasuflari
Somonxudot

Somonxudot - Somoniylar sulolasining asoschisi. Somonxudot VIII asrda tug`ilgan.

Somonxudotning kelib chiqishi hakida turli xil maʼlumot va fikrlar mavjud. Abu Bakr Narshaxiy (10-asr) va Hamza Isfahoniy (10-asr) keltirgan maʼlumotlarga qaraganda, Somonxudot Balx viloyatidagi Somon qishlogʻidan, al Mukaddasiy (10-asr) ning maʼlumotiga koʻra esa, u Samarqand viloyatidagi Somon nomli qishloqdan boʻlgan. "Saʼdiya" nomli asar (17-asr) da keltirilgan maʼlumotlarga koʻra, uning asl ismi Arquq boʻlib, u Fargʻonadan Termizga koʻchib kelgan va u yerda Somon nomli qishlogʻiga asos solgan.Oʻrta asrlarda Buxoro, Fargʻona, Tohariston, Xuttalon va boshqa viloyatlarda ham Somon nomli qishloqlar boʻlganligi kayd etilgan. Bu maʼlumotlar "Somon" toponimi oʻrta asrlarda Oʻrta Osiyo hududlarida va undan tashqari yerlarda ham keng tarqalgan joy nomi boʻlganligidan dalolat beradi.

Koʻpchilik manbalar (Hudud alolam, Ibn Havqal, Beruniy, Gardizi va h.k.) ga koʻra, Somonxudot sosoniylar davridagi mashhur sarkarda Bahrom Choʻbin (6-asr) ning 4 yoki 5 pogonadagi avlodi boʻlgan. Baxrom Choʻbinning kelib chiqishi eftaliylar bilan bogʻlik U sosoniylarga qarshi koʻzgʻolon koʻtarib (590 y.) magʻlubiyatga uchragandan keyin Fargʻonaga qochib kelgan va turkiy malikaga uylanib, umrining oxirigacha oʻsha yerda kolib ketgan. Uning avlodlari ham oʻzlarini podshohdar oilasiga mansub deb hisoblaganlar va Sosoniylar davlatidagi shahanshohlar oliy taxtiga daʼvo kilganlar. Somonxudotning shajarasida keltirilgan ajdodlaridan ayrimlarining (Juba, Jamchan, Tamgʻas kabi) turkiy ismlari boʻlgan. Shunisi diqqatga sazovorki, turkiylarning rivoyatlarida Somonyabgʻu (yaʼni Somonxudot) turkiylarning Oʻgʻuzxondan keyingi davrlarda yashagan ajdodlari qatorida tilga olingan.

Oʻrta Osiyoga arablar bostirib kelganda, Somonxudot, ayrim maʼlumotlarga koʻra, Balx viloyatidan Marvga Xuroson amiri Asad ibn Abdulloh al Qushayriy (725/727 va 735/738 yillar)ning oldiga kelib, undan dushmanlariga qarshi qurolli yordam berishini suraydi. Arablar yordamida dushmanlarini yenggach, Somonxudot islom dinini qabul qiladi va oʻgʻlining ismini amirning sharafiga Asad qoʻyadi. Somonxudotlarning nabiralari ham mavjud boʻlib ular. Arab xalifaligiga qarshi Rofe Ibn Lays boshchiligida kutarilgan qoʻzgʻolonni bostirib va Rofe Ibn Laysni qulga olishda yordam bergani uchun 4 ta nabirasiga mulklar yaʼni yerlarni boʻlib beradi. Bular Nuhga samarqand, Ahmadga Fargʻona, Ilyosga hirot, Yahyoga shosh va ustrushona tegadi 

Somoniylar
Zarafshon aeroporti

Zarafshon aeroporti  Navoiy viloyatidagi mahalliy aeroport. Oʻzbekiston havo yoʻllarining Navoiy xalqaro aeroporti, Toshkent xalqaro aeroporti bilan aloqalari oʻrnatilgan.

Manbalar 

Oʻzbekiston aeroportlari
Navoiy viloyati
Qarshi xalqaro aeroporti

Qarshi xalqaro aeroporti  – Qarshi shahri yaqinidagi xalqaro aeroport. 2020-yil 1-avgustdan boshlab „beshinchi havo erkinligi“ huquqini qoʻllagan holda „Ochiq osmon“ rejimi joriy etilgan.

Tarixi 
Qarshi xalqaro aeroporti „Oʻzbekiston havo yoʻllari“ Milliy aviakompaniyasi negizida „Oʻzbekiston aeroportlari“ aksiyadorlik jamiyati tegishli edi. 2018-yil Oʻzbekiston Respublikasi Prezidentining 6-fevral kuni imzolagan „Kirish turizmini rivojlantirish chora-tadbirlari“ toʻgʻrisidagi qarorga muvofiq Qarshi aeroporti Oʻzbekiston milliy aviakompaniyasi tarkibidan chiqarilib xalqaro kompaniya boshqaruviga beriladi.

2022-yil Qarshi xalqaro aeroporti quvvatini ikki barobar oshirish va yoʻlovchilarga qulayliklar yaratish uchun yangi qurilmalar oʻrnatish maqsadida aeroportda rekonstruksiya ishlari boshlandi.

Bunda yoʻlovchilar oʻtkazuvchanlik qobiliyatini soatiga 200 dan 400 yoʻlovchigacha va roʻyxatga olish stollari soni 3 tadan 10 tagacha oshiriladi.

Tavsif 
Qarshi aeroporti Oʻzbekiston Respublikasidagi yirik aviatashkilotlardan biri hisoblanib uning asosiy faoliyati quyidagilardan iboratdir:

 Havo kemalariga yerda xizmat koʻrsatish;
 Yoʻlovchilarga xizmat koʻrsatish;
 Yuk xizmat koʻrsatish;
 Pochta xizmat koʻrsatish.

Qarshi aeroporti „Oʻzbekiston havo yoʻllari“ Milliy aviakompaniyasi tarkibiga kirgan. „Qarshi“ aeroporti 1 soatda 100 ta aviayoʻlovchilarga xizmat koʻrsatish imkoniyatiga ega. Yongʻin xavfsizligi boʻyicha UTPZ (Yongʻindan himoyalash talablari darajasi) ning 8- darajasiga teng.

Aeroportdan Toshkent, Moskva shahriga muntazam qatnovlar amalga oshiriladi hamda Yevropa va Osiyo mamlakatlariga charter qatnovlari amalga oshiriladi. Yoʻlovchi va yuk tashuvlari yildan yilga oʻsib bormoqda. Axborotlar texnologiyasini rivojlanishi munosabati bilan aeroport tashuvlarni tashkil qilish xizmatida yoʻlovchilarga sifatli xizmat koʻrsatish uchun elektron koʻrinishdagi aviachiptalarni sotish hamda SDCS global tizimida yoʻlovchilarni qayd qilish joriy etildi.

2020-yilda Rossiya Federatsiyasi Sankt-Peterburg shahrining Pulkovo aeroportidan „Ural Airlines“ aviakompaniyasining Airbus 320 rusumli havo kemasida charter aviaqatnovi amalga oshirildi.

Shu yilda Qarshi xalqaro aeroporti Boeing 787 orzu (Dreamliner) havo kemasini kutib oldi. Boeing 787 havo kemasi Qarshidan soat 13:00 da 232 yoʻlovchi bilan Vyetnam poytaxti Xanoy shahriga uchib ketdi.

2022-yil 1-noyabrdan 25-dekabrga qadar Oʻzbekiston havo yoʻllarining HY-065/066 va HY-069/070 Toshkent—Termiz—Toshkent, HY-609/610 Termiz—Moskva—Termiz, HY-711/712 Termiz—Sankt-Peterburg—Termiz aviaqatnovlarining yetib kelishi va joʻnab ketishi Qarshi xalqaro aeroportidan va yangi jadvalga asosan amalga oshirildi.

Aloqalari 
 Aeroflot
 Pulkovo xalqaro aeroporti
 Domodedovo xalqaro aeroporti
 Navoiy xalqaro aeroporti
 Toshkent xalqaro aeroporti

Aviakompaniyalar va yoʻnalishlar

Manbalar 

Oʻzbekiston aeroportlari
Qashqadaryo viloyati
Qarshi
Yoshlik devoni

„Yoshlik devoni“ — oʻzbek shoiri Erkin Vohidov qalamiga mansub sheʼriy toʻplam. 1969-yil Toshkent shahrida Gʻafur Gʻulom nomidagi badiiy adabiyot nashriyotida chop etilgan. Toʻplamga muallifning aruz vaznida yozilgan sheʼrlari kiritilgan.

„Yoshlik devoni“ toʻplamnini shoir Abdulla Oripov yuqori baholagan:

Manbalar

Havolalar 
 „Yoshlik devoni“ Ziyouz saytida

Erkin Vohidov sheʼriy toʻplamlari
Odam tarixini oldingi davri

Ayrim maʼlumotlar 6-sinf "Tarix Qadimdi Dunyo" darsligidan olingan  
Ushbu maqola sizga Oʻzbekistonda imtihonga tayorlanishga yordam beradi

Odam tarixi oldingi davridan boshlab bu maqolada mil. avv. 1 mln yildan boshlab - mil. avv. 4-yillargacha boʻlgan voqealar kelitirilgan. Mil. avv. 4-yillarda Qadimgi Mesopotamiyada shumer va akkadlarning manzogohlari, Uruk, Eridu, Lagash, Ur shaharlari vujudga kelgan. Bu vaqtlarda Nil qirgʻoqlarida manzilgohlari vujuga kelgan.

Yirik bosma harf bilan asosiy geologik va paleoiqlim ma'lumotlari keltirilgan.
Yotiq harf bilan aniq boʻlmagan va ayrim olimlar eʼtifor etgan va etmagan hamda bahslar kelib chiqgan maʼlumotlar keltirilgan.

Qalin harf bilan Tarix. Qadimgi dunyo darsligida yozilgan maʼlumotdir

Ilk paleolit davri

Mil. Avv. 3-million - 100-mingyilliklar:

Afrikada gominidlarni hayotga yuzaga kelishi
3-mln. atrofida - soʻngi pliotsen davrining boshlanishi. Issiq iqlim.
2,8-mln. atrofida - Afrika iqlimining Aridizatsiyasi yaʼni jingirtoblanishi. 2,6-2,52 mln atroflarida maksimal jarayoniga erishadi.
2,74-mln atrofida - Arktika, Shimoliy Osiyo va Amerikada muzlanish kuchayib boradi.
2,614-mln atrofida - Dengiz izotop bosqichi statistikasi boshlanishi.
2,588-mln atrofida - Gauss va Matuyama paleomagnit davrlarini inversiyasi.
2,6-2,5-mln atroflarida - Vest Gona mazili Omo vodiylari daryosida (Janubiy Efiopiya, Rudolf koʻlining shimoliy yoʻnalishida), Shungura tuzilishi. Yaʼni Olduvay madaniyati. Olduvay - mil. Avv. 3-2 mln. yil. Odamzod ajdodlarining qadimiy yodgorliklari topilgan Sharqiy Afrikadagi Olduvay darasi (Tanzaniya). 6-sinf. Qadimgi Dunyo Tarixi
2,6 mln atrofida - Australopithecus garhi qoldiqlari Buri tuzilishidan (Avash daryosi, Efiopiya), ehtimol u tosh qurolarini ishlatgan.
2,5-2,3 mln atrofida - Homo habilisning paydo boʻlishi
2,4-mln atrofida - Keniyaning Baringo koʻlida chakka suyaklar. KNM-BC 1, tahminan Homo rudolfensis boʻlishi mumkin.
2,4 mln atrofida - UR 501 jagʻi Uraxdan (Malavi), Homo rudolfensis.
2,4 mln (?) - Olduvay I maʼnaviyatiga tegishli tosh asboblar, Yiron (Isroil).
2,34 mln - 3000 yaqin tosh asboblari Lokaley 2Cdan (Turkan koʻlidan gʻarb tarafida).
2,34 mln - KNM-WT 42718 tishi, Homo  toifasidan individ (Turkan koʻlidan gʻarb tarafida).  
2,33 mln -  A.L. 666-1 jagʻi, Hadardan, Efiopiya. Tahminan Homo Habilisga tegishli boʻlishi mumkin. Bu topilmalar Olduvay madaniyatida joylashgan yerda topilgan.
(??)''2,5-2,33 mln atrofida - "Tosh asboblar" San-Valedan, Fransiya. Antropogen kelib chiqilishi rad etilgan va boshqa Yevropadagi topilmalar ham.
2,2mln atrofida - Tosh asboblar Kanjerdan, Keniya.
2,15-2,14 mln - Reyunyon paleomagnit ekskursi.
2,05 mln atrofida - Shungura tuzilishida asboblar topilmalari.
2,35 - 2 mln atrofida - Olduvay madaniyatiga tegishli tosh asboblari. Semlika daryosi, Kongo Demokratik Respublikasi

"Afrika natijasi"ning boshlanishi

Oʼrta paleolit davri

Mil. Avv. 100 - 40-mingyilliklar

Soʻngi paleolit davri

Mil. Avv. 40 - 12-mingyilliklar

Mezolit davri

Mil. Avv. 12 - 7-mingyilliklar

Neolit davri

Mil. Avv. 6 - 4-mingyilliklar

Eneolit davri

Mil. Avv. 4 - 3-mingyilliklar
Urganch xalqaro aeroporti

Urganch xalqaro aeroporti  – Urganchdagi xalqaro ahamiyatga ega aeroport. Mahalliy yoʻnalishlardan tashqari Rossiyaning Aeroflot, Pulkovo xalqaro aeroporti, S7 Airlines, Domodedovo xalqaro aeroporti, Fransiyaning Charles de Gaulle xalqaro aeroporti bilan aloqalari bor. 2006-yilda soatiga 300 yoʻlovchiga xizmat koʻrsatadigan aeroport terminali binosi qurildi. Urganch aeroportidan Toshkentga har kuni reyslar amalga oshiriladi. Shuningdek, Moskva, Sankt-Peterburg (Pulkovo-1 aeroporti), Mineralnye Vodiga muntazam reyslar, sayyohlik kompaniyalarining iltimosiga binoan yaqin va uzoq xorijning boshqa shaharlariga charter reyslari mavjud. 2008-yil sentabr oyida Parijdan Urganchga Boeing 757 samolyotida sinov parvozi amalga oshirildi.

Terminallar 
Aeroportda bitta terminal mavjud. Undan ichki va xalqaro reyslar amalga oshiriladi. Xalqaro sektorda bojxona va pasport nazorati zonalari, Duty Free doʻkoni, „qizil“ va „yashil“ bojxona yoʻlaklari mavjud. Yoʻlovchilarga qulaylik yaratish maqsadida aeroportda kutish xonalari, kafelar, doʻkonlar, omborxonalar mavjud. Terminal binosi oldida yoʻlovchilar dam olishlari uchun jihozlangan katta yashil maydon mavjud.

Aeroport terminaliga kiraverishda uchish va uchish reyslari haqidagi maʼlumotlar bor taxta, maʼlumot stoli va chipta kassalari mavjud. Aeroport binosi valyuta ayirboshlash shoxobchasi bilan jihozlangan, shuningdek, Rossiya SIM-kartalarini xarid qilish mumkin boʻlgan savdo nuqtalari ham bor.

Aviakompaniyalar 
Urganch aeroporti bilan bir qancha aviakompaniyalar hamkorlik qiladi. „Oʻzbekiston havo yoʻllari“ milliy kompaniyasi Urganch – Toshkent yoʻnalishi boʻyicha muntazam qatnovlarni amalga oshiradi. Parvozlar Airbus 320 va Boeing 787 samolyotlarida amalga oshiriladi. Sayohat vaqti taxminan bir soat. Ushbu kompaniya Moskvaga (Vnukovo aeroporti) muntazam reyslarni amalga oshiradi. „Oʻzbekiston havo yoʻllari“ MAK 1992-yilda tashkil etilgan boʻlib, 44 ta yoʻnalishga parvozlarni amalga oshiradi. Baza aeroporti Toshkent shahrida joylashgan. Uning markazlaridan biri Navoiy shahrida joylashgan. 2015-yilda aviakompaniya oʻz samolyotlarini Yevropa Ittifoqi mamlakatlariga parvoz qilish uchun ruxsat oldi.

Qabul qilingan samolyot turlari 
An-12, An-24, An-26, An-28, An-30, An-32, An-72, An-74, An-124 (soʻrov boʻyicha), Il-62, Il-76, Il- 86, Il-96, L-410, Tu-134 , Tu-154, Tu- 204, Tu-214 , Yak-40, Yak-42, Airbus A310, Airbus A319, Airbus A320, Airbus A321, ATR 42 72, Boeing 737, Boeing 747, Boeing 757, Boeing 767, Bombardier CRJ 100/200, Embraer EMB 120 Brasilia, Sukhoi Superjet 100 va boshqalar. 3-4 toifadagi samolyotlar, barcha turdagi vertolyotlar. Samolyotning maksimal uchish ogʻirligi 310 tonnani tashkil qiladi. Uchish-qo‘nish yo‘lagi tasnif raqami (PCN) 59/F/B/X/T.

Manbalar 

Xorazm viloyati
Termiz xalqaro aeroporti

Termiz xalqaro aeroporti  — Termiz shahri yaqinidagi xalqaro aeroport.

Tavsif 
Termiz aeroporti Oʻzbekiston Respublikasidagi yirik aviatashkilotlardan biri hisoblanib uning asosiy faoliyati quyidagilardan iboratdir:
 Havo kemalariga yerda xizmat koʻrsatish;
 Yoʻlovchilarga xizmat koʻrsatish;
 Yuklarga xizmat koʻrsatish;
 Pochtaga xizmat koʻrsatish;
Termiz aeroporti „Oʻzbekiston havo yoʻllari“ Milliy aviakompaniyasi tarkibiga kiradi. „Termiz“ aeroporti 1 soatda 100 ta aviayulovchilarga xizmat koʻrsatish imkoniyatiga ega. Yongʻin xavfsizligi boʻyicha UTPZ (Yongʻindan himoyalash talablari darajasi) ning 8- darajasiga teng. „Termiz“ aeroporti kecha-kunduz davomida ishlaydi va barcha turdagi (jumladan A-320, A-310, Boing 737, 757, 767, Il-114, Il-76) havo kemalari va barcha turdagi vertolyotlarni qabul qiladi. Termiz aeroporti 2010-yil dekabr oyida ISO 9001: 2008 xalqaro standartlariga muvofiq „Rus registori“ assotsiatsiyasining sertifikatiga ega boʻldi. Termiz aeroporti havo kemalari xizmat koʻrsatish bilan bogʻliq masalalar boʻyicha maxsus avtotransport parkini doimiy ravishda yangilanishni amalga oshirib kelmoqda. Avtomobil parkida muzlashga karshi suyuqlik bilan ishlov beruvchi ISUZU avtomashinasi, aerodrom qoplamasini tozalash uchun AIST-5 VMU shamol purkash avtomashinasi, shuningdek havo kemalarini elektr bilan taʼminlovchi „Utronnik GPU — 150“ rusmli qurilma, gʻarbda ishlab chiqarilgan havo kemalariga yuklarni ortish va tushirishga moʻljallangan „Trepel“, yoʻlovchilar uchun „ABS — 580“ rusmli avtotraplar hamda barcha turdagi zamonaviy havo kemalarini havo yordamida yurgizuvchi qurilmalar mavjud.
Ruxsatnoma nazorat punktlarida xavfsizlikni taʼminlash uchun zamonaviy maxsus uskunalar oʻrnatilgan. Termiz aeroportida havo kemalarini ekspluatatsiya qilish va unga xizmat koʻrsatish xalqaro IKAO standartlariga muvofiqdir. Aeroportdan Toshkent, Moskva shahriga muntazam qatnovlar amalga oshiriladi hamda Yevropa va Osiyo mamlakatlariga charter qatnovlari amalga oshiriladi. Yoʻlovchi va yuk tashuvlari yildan yilga oʻsib bormoqda. Axborotlar texnologiyasini rivojlanishi munosabati bilan aeroport tashuvlarni tashkil qilish xizmatida yoʻlovchilarga sifatli xizmat koʻrsatish uchun elektron koʻrinishdagi aviachiptalarni sotish hamda SDCS global tizimida yoʻlovchilarni qayd qilish joriy etildi, aerovokzal binosi 2011-yilda qayta taʼmirlanib ishga tushirildi.

Manbalar 

Surxondaryo viloyati
Termiz bino va inshootlari
Cyril Montana

Cyril Montana (31-dekabr, 1969) farang yozuvchisi. 2010-2015-yillarda u Anggunning eri bo’lgan.

Ijodi 
 Malabar trip, Paris, Éditions Le Dilettante, 2003, 125 p. 
 Carla on my mind, Paris, Éditions Le Dilettante, 2005, 156 p. 
 Le Bonheur de refaire le monde, Paris, Maren Sell Éditeurs, 2005, 158 p. 
 La Faute à Mick Jagger, Paris, Éditions Le Dilettante, 2007, 222 p. 
 Je nous trouve beaux, Paris, Albin Michel, coll. « Littérature générale », 2013, 200 p.
Qarshi-Xonobod aerodromi

Qarshi-Xonobod harbiy aviabazasi (qisqacha K2) — Qashqadaryo viloyati Qarshi tumani Xonobod qishlogʻida joylashgan aerodrom. Oʻzbekiston Respublikasi Mudofaa vazirligiga qarashli aviabaza.

Tarixi 
1954-yildan 1981-yilgacha bazada Sovet havo mudofaa kuchlarining 735-qiruvchi aviatsiya polki joylashgan edi. Qarshi-Xonobod aerodromida MiG-15 (1950-yil iyuldan — 1955-yilgacha), MiG-17 (1955—1969), keyin esa Sukhoi Su-9 (Fishpot) (1961—1978) samolyotlari boʻlgan. Sovet havo mudofaa kuchlari 1978-yilda Su-9 ni MiG-23M (Flogger-B) samalyoti bilan almashtirdi.

Qarshi-Xonobod aerodromi 1981-yilda 735-qiruvchi-bombardimonchi aviatsiya polki, 1984-yilda esa 735-bombardimonchi aviatsiya polki deb nomlandi. 1984-yilgacha polkda MiG-23M, 1984-yildan 1992-yilgacha Su-24 samalyotlari mavjud boʻlgan. Polk 1980-yil aprelidan 1988-yil mayigacha Turkiston harbiy okrugi Sovet Harbiy havo kuchlari, soʻngra 49-havo armiyasi va 73-havo armiyasi qoʻl ostida boʻlgan.

1992-yil 30-iyunda Sovet Ittifoqi parchalanganidan soʻng bazani nazorat qilish Oʻzbekistonga oʻtdi. 1992-yildan boshlab aerodrom katta oʻzgarishlar kiritildi.

Aerodrom imkoniyatlari 
Aeroport dengiz sathidan 416 metr balandlikda joylashgan. Aeroportda 07/25 deb belgilangan bitta uchish-qoʻnish yoʻlagi mavjud boʻlib, yuzasi beton (2,498 metr x 40 metr).

Ifloslanishi 
2001-yil noyabr oyida AQSh armiyasining sogʻliqni saqlash va profilaktika tibbiyoti markazi va Yevropa atrof-muhitni oʻrganish markazi aerodromda tadqiqot oʻtkazdi va keng tarqalgan reaktiv yoqilg'i quyqalarini topdi. Reaktiv yoqilg'i odatda yer ostida 1-3 metr balandlikda boʻladi. Tahmin qilinishicha Sovet davridagi yer osti yoqilgʻisi sizib ketgan.

2015-yilgi armiya tadqiqotiga koʻra, maxsus operatsiyalar kuchlarini hisobga olmaganda K2 faxriylaridan 61 nafari saraton kasalligiga chalingan yoki kasallikdan vafot etgan.

Amerika Qo'shma Shtatlari Veteranlar ishlari departamenti va AQSh armiyasining sog'liqni saqlash markazi bazadagi ifloslanish saraton kasalligining koʻpayishini va sogʻliq uchun jiddiy muammolarni keltirib chiqarganini rad etdi.

2020-yil 18-noyabr kuni AQSh Vakillar palatasining Nazorat va islohotlar qoʻmitasida „Qarshi-Xonobod: Ozodlik lageri qahramonlarini ulugʻlash“ mavzusida maruza boʻlib oʻtdi. Bazadagi sogʻliq uchun sogʻliq uchun jiddiy muammolarni keltirib chiqargan kasalliklar haqida maʼlumot varaqasi chiqarildi.

Manbalar

Havolalar 
 Satellite photo with annotations 
 Explanation of annotations 

Qashqadaryo viloyati

Oʻzbekiston aeroportlari
Oʻzbekiston harbiy aerodromlari
SSSR harbiy aerodromlari
AQSh harbiy aerodromlari
Oʻzbekiston-AQSh munosabatlari
Oʻzbekiston harbiy inshootlari